projecte-aina/catalan_government_crawling huggingface dataset:
Unitats de recerca i innovació ambiental
Ubicació i informació de les unitats que estan generant coneixement científic i/o innovació en el camp ambiental a Catalunya.
Àrea de Desenvolupament Sostenible (Direcció General de Polítiques Ambientals)
Base topogràfica a escala 1:5.000 de l'ICGC.
Georeferenciació dels registres de la base de dades de l'eina interactiva gràfica "Mapa d'Actors de Recerca i Innovació en Sostenibilitat a Catalunya" elaborat pel Departament de Territori i Sostenibilitat l'any 2013, a partir de les adreces i posterior digitalització en pantalla dels punts sobre la base topogràfica 1:5.000 (ICGC).
L'abast del mapa queda circumscrit a l'anàlisi de tres tipologies d'unitat d'R+D+I:
A més a més, s'ha inclòs una quarta categoria anomenada "altres" per encabir totes aquelles unitats d'R+D+I considerades com a rellevants pels interlocutors de recerca i innovació ambiental del DTES que no encaixen en les tres primeres categories esmentades.
Emissions de CO2 de les industries sotmeses al règim comunitari de comerç de drets d'emissió a Catalunya.
La base mostra la situació geogràfica de les emissions de CO2 de les activitats sotmeses al règim comunitari de comerç de drets d'emissió a Catalunya.
Té relació amb el protocol de Kioto, conveni internacional que intenta limitar globalment les emissions de gasos d'efecte hivernacle.
Darrera actualització: 20/10/2010
Base de referència: Base topogràfica numèrica 1:50.000 (BCN-50) de l'Institut Cartogràfic de Catalunya.
Ubicació en pantalla sobre la BCN-50 de les industries.
Les dades d'emissions s'han extret de l'atorgament de les Autoritzacions d'Emissió de Gasos amb Efecte d'Hivernacle a les instal·lacions afectades de Catalunya.
Activitats extractives en domini públic hidràulic
Sistema de referència cartogràfic:
Punts d'espais afectats per activitats extractives en domini públic hidràulic regulades per la Llei 29/1985 d'Aigües
Mapa topogràfic 1: 5.000 de l'ICC
La informació de base per elaborar el model digital s'extreu dels plànols que inclouen els expedients d'autorització, se'n determina la posició sobre l'ortofotomapa i es calculen les coordenades del punt mig de l'àrea d'afecció.
Finalment, s'integren les dades al Sistema d'Informació Geogràfica del Departament de Medi Ambient.
Activitats extractives abandonades (AEA)
Límit dels espais afectats per activitats extractives abandonades a Catalunya
Ortofotomapes a escala 1:5.000 de l'ICC.
La informació de base per elaborar el model digital s'extreu de l'inventari d'Activitats Extractives Abandonades de Catalunya que la Direcció General de Patrimoni Natural i del Medi Físic va encarregar.
La informació utilitzada per a realitzar aquest treball va ser per una banda les AEA conegudes pel Departament de Medi Ambient i per altra banda els punts inventariats a partir del contacte amb la població en els treballs de camp.
Cada polígon te vinculada una informació que es pot completar consultant la fitxa corresponent a l'Inventari d'Activitats Extractives Abandonades de Catalunya.
Aquest, es troba físicament a la Direcció General de Patrimoni Natural i Del Medi Físic del Departament de Medi Ambient a Barcelona.
A la comarca del Bages s'està completant l'estudi, per tant, encara que es poden consultar quasi tots els factors manca saber el grau d'autorecuperació de les àrees afectades, es a dir, l'estat actual de restauració en el qual es troben, (parlant sempre de la restauració natural que s'hagi pogut dur a terme en l'indret d'una forma espontània).
Límit dels espais afectats per activitats extractives a Catalunya.
Mapa topogràfic 1: 5.000 de l'ICC
La informació de base per elaborar el model digital s'extreu dels plànols que inclouen els expedients d'autorització.
La delimitació del polígon es realitza a partir de la interpretació sobre ortofotomapa o a partir de les coordenades calculades topogràficament i recollides al programa de restauració.
El perímetre del polígon es digitalitza sobre pantalla mitjançant un programa de dibuix assistit per ordinador.
Finalment, s'integren les dades al Sistema d'Informació Geogràfica.
Col·lecció de publicacions amb àmbits temàtics que responen a les necessitats estratègiques de les entitats ambientals que formen el tercer sector.
L'any 2009 va tenir lloc el Fòrum del Tercer Sector Ambiental, el resultat de les trobades del qual queda reflectit en la col·lecció.
El Catàleg del Centre de Documentació de Medi Ambient
Amb la col·lecció de publicacions "Documents del Canvi Climàtic", en la qual es publiquen estudis i treballs referits al canvi climàtic, el Departament vol proporcionar informació rellevant i actualitzada i elements d'anàlisi i de reflexió que facilitin l'elaboració d'estratègies i de plans d'acció orientats a la prevenció i la mitigació del fenomen a Catalunya.
Per fer una avaluació ambiental acurada és important tenir els recursos necessaris per donar una resposta ambiental i socioeconòmica compatible.
A Catalunya, la casuística és molt variada i la normativa no pot entrar en detall en cada cas concret.
Per això, la Direcció General de Polítiques Ambientals del Departament de Territori i Sostenibilitat ha elaborat unes eines de suport perquè es puguin prendre les mesures correctores i preventives necessàries per a un desenvolupament social i econòmic compatible amb la conservació del territori.
Manuals d'avaluació ambiental 1
Manuals d'avaluació ambiental 2
Manuals d'avaluació ambiental 3
Manuals d'avaluació ambiental 4
Manuals d'avaluació ambiental 5
Manuals d'avaluació ambiental 6
Manuals d'avaluació ambiental 7
La col·lecció "Manuals d'Ecogestió" posa a disposició de les empreses i dels professionals del sector ambiental instruments metodològics per analitzar la situació ambiental d'empreses o subsectors productius i adoptar i aplicar, amb garanties d'encert, accions per canviar-la des de plantejaments sostenibilistes.
Alguns dels títols estan disponibles en format digital i d'altres només en paper.
Tots es poden consultar al Centre de Documentació de Medi Ambient (CDMA).
Guia pràctica per a la implantació d'un sistema de gestió ambiental
Manual de bones pràctiques ambientals per al sector alimentari
Guia pràctica d'avaluació d'aspectes i sistema d'indicadors mediambientals aplicable als laboratoris farmacèutics
Prevenció de la contaminació en el sector d'adobament de la pell
Bones pràctiques ambientals al sector de la distribució alimentària i els supermercats
Prevenció de la contaminació a la indústria càrnia
Guia per al desenvolupament i la implantació d'un sistema de gestió ambiental en centres sanitaris
Alguns dels títols estan disponibles en format digital i d'altres només en paper.
Tots es poden consultar al Centre de Documentació de Medi Ambient (CDMA).
Programa per a la continuïtat de l'aplicació de l'Agenda 21: adoptat per l'Assemblea General en la seva dinovena sessió especial (23-28 de juny de 1997) (1998)
Els Reptes de l'aplicació de la Directiva sobre avaluació ambiental estratègica: les regions europees davant de la Directiva 2001/42/CE del Parlament Europeu i del Consell, relativa a a l'avaluació dels efectes de determinats plans i programes sobre el medi ambient (2001)
La publicació anual de l'informe El Medi Ambient a Catalunya és un instrument de la Generalitat de Catalunya per posar a l'abast de tota la ciutadania la informació ambiental més rellevant del període temporal que comprèn.
Aquesta informació es presenta de manera entenedora i divulgativa i dóna compte dels avenços produïts en el desenvolupament de les polítiques i dels programes orientats a la protecció del medi.
Amb la finalitat de capacitar els futurs professionals del país perquè puguin actuar en el seu àmbit de responsabilitat específic tenint en compte les consideracions ambientals, el Departament promou l'ambientalització dels estudis universitaris mitjançant el Programa d'ambientalització universitària, que ofereix al professorat eines metodològiques que faciliten la integració dels continguts ambientals en els currículums de les diverses disciplines, en forma de bibliografia especialitzada: les col·leccions de publicacions "Seminaris sobre ambientalització curricular" i "Monografies universitàries".
Les publicacions anteriors es poden consultar en el Catàleg del Centre de Documentació.
El Departament també promou l'ambientalització integral dels centres educatius de Catalunya a través del programa Escoles Verdes i de la Xarxa d'Escoles per a la Sostenibilitat de Catalunya.
Un seguit de recursos educatius classificats temàticament ajuden el professorat a integrar l'educació per a la sostenibilitat en el currículum.
També cal destacar el document marc L'Estratègia catalana d'educació ambiental, una eina per a la comunicació i la participació, que conté una diagnosi sobre la situació de l'educació ambiental en vuit sectors socials rellevants i defineix un seguit de línies estratègiques d'actuació en cada sector per millorar-la en el futur.
En un context general en què s'ha estès la convicció que el desenvolupament sostenible és l'únic que pot arribar a garantir a llarg termini el benestar i la qualitat de vida dels individus i els pobles i la cohesió social, els governs han de fer seus els valors del pensament sostenibilista i adoptar, en conseqüència, una actitud de lideratge i d'impuls permanent del procés de transició de les societats cap a la sostenibilitat econòmica, social i ambiental.
Aquesta voluntat de lideratge, perquè sigui operativa, ha d'anar necessàriament acompanyada d'una visió i d'uns instruments estratègics que permetin encarar el procés amb plantejaments rigorosos i clars i amb objectius ben definits i adequadament temporalitzats; i d'un diàleg permanent amb tots els actors socials, que generi el grau de consens i les complicitats oportunes per fer progressar un procés tan complex i de tanta magnitud.
En aquest apartat trobareu un seguit de publicacions que reflecteixen la contribució del Departament a l'esforç de reflexió multisectorial inherent a la definició de les grans línies estratègiques que poden conduir la societat catalana cap a un horitzó futur de sostenibilitat.
Amb aquesta llei es disposa d'un nou marc legal que garanteix el compliment de la legislació ambiental sectorial i simplifica els règims d'intervenció i control ambientals.
A més, garanteix el dret a la informació i la participació pública i amplia el nombre d'activitats subjectes al règim de comunicació o que no han de sol·licitar una llicència ambiental, alhora que defineix un model amb més responsabilitat dels titulars de les activitats.
Les memòries, publicades anualment, volen ser una eina de comunicació i difusió de les actuacions més destacades de les diverses unitats orgàniques, empreses públiques i entitats adscrites a aquest Departament.
Detallen, també, dades sobre normativa, contractació, recursos humans, subvencions, acords, pactes i consensos, inversions, plans i programes, etc.
En aquest apartat, hi trobareu les darreres memòries publicades.
Podeu accedir a les memòries anteriors a través del Centre de Documentació o, en algun cas, des dels webs de publicacions de les empreses públiques.
Aquesta col·lecció està formada per llibres que tracten sobre diferents temes relacionats amb el medi ambient a Catalunya, presentats i analitzats amb profunditat.
Alguns dels títols estan disponibles en format digital i d'altres només en paper.
Tots es poden consultar al Centre de Documentació de Medi Ambient (CDMA).
Bases i aplicacions d'anàlisi territorial per a la gestió ambiental
Informe sobre l'estat del medi ambient a Catalunya
Pla de conservació de la llúdriga a Catalunya: biologia i conservació
Pla de Recuperació del Trencalòs a Catalunya: biologia i conservació
La publicació digital 'Biodiversitat a Catalunya: el repte de la conservació' presenta un conjunt d'activitats, actuacions i projectes promoguts o participats per la Generalitat de Catalunya a favor de la conservació de la biodiversitat.
Els exemples, en forma de resposta al repte de conservar la biodiversitat, s'agrupen en tres àmbits: el coneixement, la conservació i l'ús sostenible.
S'ha editat en 4 idiomes (català, castellà, anglès i francès) i es difondrà en el Congrés Mundial de Conservació de la UICN.
El propòsit fundacional de la revista és esdevenir una eina de comunicació oberta i objectiva que abordi els grans reptes que afecten la nostra societat, plantegi les qüestions que permeten aclarir l'anàlisi i faciliti la presa de decisions.
Aquest primer número es dedica al reciclatge, entès com a punt d'equilibri dels ecosistemes, que garanteix un ús racional dels recursos entre diferents poblacions.
Encara que el clor no és el problema ambiental més urgent, tant l'ús de la substància com els seus efectes diversificats fan que pugui esdevenir un dels més complexos de resoldre.
Cal, per tant, analitzar els problemes que el clor comporta i els possibles productes alternatius que es poden utilitzar.
Aquest número de la revista aporta un seguit de reflexions en aquest sentit.
Avui dia hi ha un nou turisme amb nom propi –turisme alternatiu o ecoturisme–, que valora especialment la història, la cultura, la gastronomia i els espais naturals del lloc on viatja.
Un país com Catalunya ha de vetllar perquè les riqueses històriques culturals i naturals es gaudeixin com un recurs renovable, sostenible i no exhaurible a temps fix.
Aquest número de la revista es dedica a reflexionar sobre l'oportunitat que representa aquest turisme alternatiu per a la conservació del medi ambient.
Un plantejament ecològic exigeix abordar la ciutat des d'una perspectiva global, entenent que els sistemes urbans són un tot interrelacionat.
Cal repensar la ciutat, però no solament des dels despatxos de planificadors i urbanistes, sinó a partir de les demandes que els ciutadans i les organitzacions ciutadanes independents i responsables facin als poders públics.
Aquest número de la revista conté reflexions sobre aquests aspectes.
De la interacció entre la indústria, l'Administració i els consumidors, n'ha de sorgir una legislació que ajudi les empreses a incorporar estratègies ecològiques a la fabricació de productes i que enforteixi el protagonisme de les organitzacions ciutadanes dedicades a fomentar la difusió del producte ecològic.
Aquest número de la revista tracta aquestes qüestions.
Les societats avançades estan abocades a la disjuntiva entre una gestió de l'aigua orientada al consum i una gestió ambiental per a la conservació d'aquesta.
La segona d'aquestes opcions representa una veritable política de sanejament integral del territori, que garanteix la continuïtat de les fonts naturals d'aigua i la protecció i equilibri en tots els seus cursos.
Aquest número de la revista s'ocupa de tots aquests aspectes.
Segons Gaia (J. Lovelock) la cooperació ha tingut un paper tan important com la competició en l'evolució i en la disponibilitat per evolucionar; una idea que col·lideix amb un valor prevalent en les societats industrialitzades: la competitivitat.
Aquest número de la revista presenta Gaia com una incitació a la ciència creativa des d'una perspectiva holística, en obert contrast amb una cultura científica compartimentada en àmbits de coneixement tancats i protegits.
"No sempre es pot fer el mateix a tot arreu".
El mercat és insensible a aquest principi: tots hem de créixer de la mateixa manera i tallats pel mateix patró.
Per això el mercat és un míssil dirigit al sistema de flotació dels complexos sistemes vius del planeta.
Començar a pensar-nos des d'una perspectiva multifacètica, acèntrica, no lineal i heterogènia és el que tracten de fer els autors d'aquest número de la revista.
El proper dia 25 de març se celebrarà la 4a Jornada DocAmbCat amb els objectius de fomentar la cooperació i els intercanvis entre les diferents administracions, entitats, organismes i col·lectius que disposen de fons i d'informació de temàtica mediambiental, a més d'augmentar la visibilitat dels fons i serveis dels centres de documentació, biblioteques i centres amb informació ambiental a Catalunya.
Publicació promoguda per la Diputació de Barcelona, en col·laboració amb el Departament d'Agricultura, Ramaderia, Pesca i Alimentació de la Generalitat de Catalunya.
El llibre recull les ponències presentades a les XI Jornades sobre Recerca, en format d'article per a donar-les una major visibilitat i difusió tant al treball dels equips com a la recerca executada al Parc, que ajuda en la seva gestió i actuació, afavorint les noves fonts de coneixement per a la ciutadania.
El 19 de gener de 2018 va entrar en vigor el Decret 152/2017, de 17 d'octubre, sobre la classificació, la codificació i les vies de gestió dels residus a Catalunya.
D'acord amb la Disposició addicional del Decret, s'ha elaborat aquesta Guia juntament amb el Catàleg de Residus de Catalunya.
El llibre és un assaig sobre el risc a què s'enfronta la biosfera davant el canvi climàtic, així com un pla realista i necessari per enfrontar-ho i garantir la vida al nostre planeta.
Anualment les organitzacions adherides comuniquen a l'OCCC les dades del seu inventari d'emissions de GEH i les mesures de reducció.
Amb aquestes dades l'OCCC realitza anualment un anàlisi que es recull en un informe i una infografia.
Ja es pot consultar l'informe anual que es fa a partir dels resultats dels mesuraments de la Xarxa de Vigilància i Previsió de la Contaminació Atmosfèrica.
Aquests resultats són els que s'utilitzen per determinar si en una zona del territori es compleixen els objectius de qualitat de l'aire que estableix la legislació.
Es tracta d'una comunitat al RECERCAT (Repositori de la Recerca de Catalunya) on es poden trobar articles de revista, capítols de llibre, comunicacions i ponències a congressos, pòsters, etc., publicats pel seu equip tècnic, investigador i col·laborador del Museu.
S'ha incorporat al fons documental del PN de la Zona Volcànica de la Garrotxa la Beca Ciutat d'Olot 2018, El gat fer de l'Alta Garrotxa: distribució, densitat i anàlisi genètic de Pau Federico Arché, que confirma la presència permanent d'una població estable de gat fer a l'Alta Garrotxa.
Al PN de les Capçaleres del Ter i del Freser, i al PN de la Zona Volcànica de la Garrotxa, ja estan disponibles les ponències, les imatges i el balanç de la jornada tècnica Ens quedarem sense boixos?
Situació actual de la papallona del boix a Catalunya que va tenir lloc a Ripoll al mes de desembre.
Nous tríptics sobre els ambients aquàtics d'alta muntanya al Parc Natural de l'Alt Pirineu.
La Cimera Catalana d'Acció Climàtica vol ser un punt de trobada per acordar un full de ruta, a curt i mig termini, que permeti afrontar les polítiques de mitigació i d'adaptació al canvi climàtic, amb compromisos no només del Govern sinó de tots els agents implicats, i és una de les mesures que va aprovar l'executiu el passat mes de setembre per fer front a l'emergència climàtica.
La Cimera tindrà lloc el proper dia 17 de gener al Teatre Nacional de Catalunya.
La Comissió Europea ha presentat un ambiciós paquet de mesures per assolir la neutralitat d'emissions de gasos amb efecte d'hivernacle al 2050.
La disminució de la concentració d'ozó a les capes mitjanes de l'atmosfera és perjudicial per a la vida a la terra, i està provocada, en gran part, per les emissions d'hidrocarbons halogenats produïts per l'home.
La campanya del neologisme de l'any ha servit per a fer visibles els temes que interessen a la societat i per a acostar la llengua als parlants, oferint-los la possibilitat d'opinar sobre el neologisme que voldrien veure incorporat en el diccionari normatiu.
El dèficit de precipitació ha afectat la major part de territori.
L'objectiu principal de la CEAC és l'impuls per a l'elaboració d'un Pla Nacional per a l'Erradicació de l'Amiant.
Fins que aquest Pla no estigui elaborat, la CEAC estudiarà quines mesures cal prendre a curt termini, les facilitarà i vetllarà per la seva implantació.
Els informes assenyalen que el 75% de les espècies i el 58% dels hàbitats d'interès comunitari presenten un estat de conservació desfavorable.
El Departament ha redactat el Marc d'Acció Prioritària (MAP) que recull les actuacions necessàries per garantir una gestió mínima de xarxa Natura 2000 i el seu pressupost.
Provoca la desaparició del cranc autòcton, ocasiona danys a la producció d'arròs i acumula metalls pesants i toxines.
Els elements i espais geològics formen part integrant i inseparable del patrimoni natural i tenen valor per si mateixos.
El Pla divideix el territori de les conques internes en 18 unitats d'explotació i preveu l'adopció de mesures molt abans de l'entrada en escenaris que impliquin restriccions d'aigua.
Podeu enviar les activitats a través de la Bústia de contacte.
Inscripcions fins al 28 de febrer
Data: 31.01.2020 | Lloc: Instal·lacions Formació i Treball (Sant Adrià de Besòs)
Data: 25 i 26 de gener | Lloc: La Morera de Montsant
Data: 01.02.2020 | Lloc: Parc Natural del Montgrí, Illes Medes i Baix Ter
Data: 31.01.2020 | Lloc: Parc Natural del Delta de l'Ebre
Presentació de sol·licituds fins al 31 de gener
Quina és la teva petjada hídrica?
El Programa impulsat per la Generalitat de Catalunya, es va posar en marxa l'any 2010, a través de l'Oficina Catalana del Canvi Climàtic.
Mitjançant un Acord, les organitzacions que s'adhereixen es comprometen a fer un seguiment de les seves emissions de GEH i establir anualment mesures per a reduir-les.
Al llarg de gairebé 10 anys, les organitzacions adherides han plantejat 2.237 mesures per reduir emissions de gasos amb efecte d'hivernacle.
L'any 2018, les emissions comunicades per les organitzacions del Programa disminueixen un 13% respecte a les de l'any 2017, per l'increment de la compra d'electricitat 100% renovable i la disminució del 18% del consum del mix elèctric de la xarxa peninsular.
És una de les set àrees marines protegides de la Mediterrània que participa al projecte europeu INTERREG MPA Engage, que fins al juny de 2022 treballarà per aplicar plans d'acció d'adaptació al canvi climàtic.
Juntament amb l'àguila cuabarrada, aquesta espècie és prioritària dins els programes de conservació de la Unió Europea, atès que en els últims anys ha patit una davallada significativa a la resta del continent.
El Parc Natural del Delta de l'Ebre i el Parc Natural dels Aiguamolls de l'Empordà han preparat accions per celebrar aquesta efemèride que commemora la signatura del Conveni de Ramsar, el marc internacional per a la conservació dels aiguamolls i els seus recursos.
La gambúsia és considerada com una de les cent espècies invasores més perilloses del món, segons la Unió Internacional per a la Conservació de la Naturalesa.
Amb presència a Catalunya, aquest peix petit competeix i desplaça les espècies autòctones.
Les activitats esportives organitzades (a peu, BTT, parapent, triatló,...) en espais naturals protegits de Catalunya requereixen informe i, en alguns casos, autorització del Departament de Territori i Sostenibilitat.
La data límit per fer propostes és el 15 de maig de 2020.
Els dies 28 i 29 d'abril del 2020 se celebrarà la 3a edició d'Acusti.cat, el Congrés d'Acústica de Catalunya.
La 3a edició d'Acusti.cat comptarà amb diverses activitats de debat i reflexió paral·leles dividides en Reptes i en Dilemes que es presenten al voltant de la problemàtica del soroll.
La declaració PRTR recull les dades d'emissions a l'aire, aigua i sòl, així com les transferències de residus generats durant tot l'any anterior, en aquest cas el 2019.
El termini de presentació de la declaració de residus de 2019 finalitza el 31 de març de 2020.
Entre el diumenge 19 i el dijous 23 de gener de 2020 es va produir un temporal de llevant totalment extraordinari a Catalunya, amb acumulacions de precipitació de fins a 500 mm, 150 cm de neu nova als cims del Ripollès, una ventada general i persistent i sobretot un temporal marítim que en alguns casos no té precedents.
Podeu enviar les activitats a través de la Bústia de contacte.
Data: 14 i 15 de febrer | Lloc: Institut d'Estudis Catalans
Data: 9 i 10 de març | Lloc: Recinte Modernista de Sant Pau
Data: de l'1 al 29 de febrer | Lloc: Parc Nacional d'Aigüestortes i Estany de Sant Maurici
Data: fins al 7 de febrer | Lloc: Cànoves i Samalús